Naša Italija" napisao je gradski vijećnik Lorenzo Giorgi na Facebooku ispod karte Italije kojoj je pripojena hrvatska obala. Giorgi, zastupnik iz redova Berlusconijeve Forza Italia, iredentistički prikaz talijanskog teritorija, s istarskom, dalmatinskom i slovenskom obalom, preuzeo je sa službene stranice Talijanskog pokreta iredentista na kojoj uz tu kartu stoji: “Ništa se ne može smatrati gotovim dok se ne završi pravdom”.

Objava u povodu talijanskog Dana Republike novi je incident u relativno kratko vrijeme u kojem političari iz Italije svojataju istočnu obalu Jadrana. Prvi slučaj dogodio se kad je predsjednik Europskog parlamenta Antonio Tajani, Giorgijev kolega iz pokreta Forza Italija, u slovenskoj Bazovici u veljači na komemoraciji Dana sjećanja na žrtve fojbi u Bazovici, održao govor koji je zaključio prisvajajući Istru i Dalmaciju Italiji.

Foto: Facebook/RTL

– Živio Trst, živjela talijanska Istra, živjela talijanska Dalmacija, živjeli esuli, živjele vrijednosti naše domovine – rekao je tada Tajani.

Kako Tajani nije bio izabrani talijanski političar, službene reakcije hrvatskoj Ministarstva vanjskih poslova nije bilo, već je premijer Andrej Plenković nazvao Tajanija i izrazio nezadovoljstvo istupom. MVEP-u smo poslali upit hoće li sada reagirati i kako.

Video: Pogledajte što je Maras učinio Tajaniju zbog izjave o Dalmaciji i Istri